Hainsfarth
Hoasfarth (amtlich Hainsfarth) ischt a Gmoed em Landkroes Donau-Rias en Bayern.

Geografi 
Hoasfarth leit beim Nearler Rias en dr Blanongsregion Augschburg an dr Wörnitz.

Vo dr Gmarkong send 71,1% Landwirtschaftsfleche, 15,1 % Wald, 11,6 % Sidlongsfleche ond 2,2 % sonschtige Fleche.

Gmoendsgliderong 
Zua Hoasfarth gheret s Pfarrdorf Hainsfarth, s Kirchdorf Steinhart, dr Weiler Wornfeld ond d Gheft Aumühle, Fürfällmühle, Hasenmühle ond Ziegelhütte.

Gschicht 
Hoasfarth ischt zom erschte Mol gnennt worda em Johr 805 als Heimunsvurt.

Eiwohner 

Dr Ausländeraadoel isch 2011 bei 1,2 % gleäge.

Religion 
55,1 % vo dr Eiwohner send em Johr 1987 remisch-katholisch gweä, 43,2 % evangelisch.

Verwaltong 
Hoasfarth hot mit dr Stadt Eadi ond dr Gmoede Ahausa, Äching, Meggesa ond Munning a Verwaltongsgmoeschaft vereibart.

Dr Birgermoeschter vo Hoasfarth ischt dr Franz Bodenmüller.

Wahla 
Ergebnis vo dr Landdagswahla seit 1986:

Dialekt 
Dr Dialekt vo Hoasfarth ghert zom Schwäbisch.

Literatur 
 Gerhard Beck: 1200 Jahre Hainsfarth. Ortschronik von Hainsfarth 2005, Hainsfarth 2005

Weblink 
 
 
 www.hainsfarth.de
 
 Amtliche Gemeindestatistik (PDF; 1,3 MB)

Fuaßnota 

Ort (Landkroes Donau-Rias)